Document ID: /roh_data/filtered/fineweb-2-filterrobots_roh.jsonl.gz/38904

La nova campagna d'infurmaziun da l'agid cunter aids vul augmentar la motivaziun da far il test tar persunas che na laschan betg far quel per tema dal resultat. Plinavant vul ella evitar la discriminaziun nungiustifitgada. Persunas che sajan HIV-positivas e fetschian ina terapia ch'ha success, n'infecteschian nagin, n'er betg tar il sex.
Quai scriva l'agid cunter aids en sia communicaziun per lantschar la campagna. Quai na saja però anc adina betg enconuschent a bleras persunas en Svizra. La savida duai perquai reducir la tema ed ils pregiudizis envers persunas ch'èn HIV-positivas.
Ord l'archiv:
RTR novitads 11:00